CELEX: 62007CJ0017
Language: fi
Date: 2008-02-28
Title: Yhteisöjen tuomioistuimen tuomio (kolmas jaosto) 28 päivänä helmikuuta 2008. # Wineke Neirinck vastaan Euroopan yhteisöjen komissio. # Muutoksenhaku - Henkilöstö - Väliaikainen toimihenkilö - Sopimussuhteinen toimihenkilö - Infrastruktuuri- ja logistiikkatoimisto Brysselissä (OIB) - Palvelukseenottomenettely - Hakemuksen hylkääminen - Kumoamiskanne - Vahingonkorvauskanne. # Asia C-17/07 P.

YHTEISÖJEN TUOMIOISTUIMEN TUOMIO(kolmas jaosto)
      
      28 päivänä helmikuuta 2008
      Asia C-17/07 P
      Wineke Neirinck
      vastaan
      Euroopan yhteisöjen komissio 
      Muutoksenhaku – Henkilöstö – Väliaikainen toimihenkilö – Sopimussuhteinen toimihenkilö – Infrastruktuuri- ja logistiikkatoimisto Brysselissä (OIB) – Palvelukseenottomenettely – Hakemuksen hylkääminen – Kumoamiskanne – Vahingonkorvauskanne
      Aihe: Valitus ensimmäisen oikeusasteen tuomioistuimen (toinen jaosto) asiassa T-494/04, Neirinck vastaan komissio, 14.11.2006 antamasta
         tuomiosta (ei vielä julkaistu oikeustapauskokoelmassa), jolla ensimmäisen oikeusasteen tuomioistuin hylkäsi valittajan vaatimuksen
         ensinnäkin sellaisten komission päätösten kumoamisesta, joilla hylättiin hänen hakemuksensa kiinteistöpolitiikan alan lakimiehen
         toimeen Brysselissä olevassa infrastruktuuri- ja logistiikkatoimistossa (OIB) ja kyseessä olevaan toimeen nimitettiin toinen
         hakija, ja toiseksi vahingonkorvauksen saamisesta
      
      Ratkaisu:      Euroopan yhteisöjen ensimmäisen oikeusasteen tuomioistuimen asiassa T-494/04, Neirinck vastaan komissio, 14.11.2006 antama
         tuomio kumotaan siltä osin kuin ensimmäisen oikeusasteen tuomioistuin on hylännyt kanneperusteen, joka koski sitä, että Euroopan
         yhteisöjen komissio ei ole noudattanut velvollisuuttaan perustella 27.4.2004 tekemänsä sellainen päätös, jolla Neirinckille
         ilmoitettiin, että hänet oli hylätty sellaisen palvelukseenottomenettelyn suullisessa kokeessa, jonka tarkoituksena oli ottaa
         palvelukseen henkilö sopimussuhteisena toimihenkilönä lakimiehen toimeen kiinteistöpolitiikan alalla Brysselissä olevassa
         infrastruktuuri- ja logistiikkatoimistossa (OIB). Valitus hylätään muilta osin. Euroopan yhteisöjen komission 27.4.2004 tekemä
         päätös, jolla Neirinckille ilmoitettiin, että hänet oli hylätty sellaisen palvelukseenottomenettelyn suullisessa kokeessa,
         joka järjestettiin kiinteistöpolitiikan alan lakimiehen viran täyttämiseksi sopimussuhteisena toimihenkilönä Brysselissä olevassa
         infrastruktuuri- ja logistiikkatoimistossa, kumotaan. Kanne hylätään muilta osin. Euroopan yhteisöjen komissio vastaa omista
         oikeudenkäyntikuluistaan, ja se velvoitetaan korvaamaan kaikki Neirinckin oikeudenkäyntikulut, jotka ovat aiheutuneet menettelystä
         Euroopan yhteisöjen tuomioistuimessa ja Euroopan yhteisöjen ensimmäisen oikeusasteen tuomioistuimessa.
      
      Tiivistelmä
      1.        Muutoksenhaku – Valitusperusteet – Tutkittavaksi ottaminen – Yhteisöjen tuomioistuin tutkii asian viran puolesta
      2.        Muutoksenhaku – Valitusperusteet – Yhteisöjen ensimmäisen oikeusasteen tuomioistuimessa esitettyjen perusteiden ja perustelujen
            pelkkä toistaminen – Oikeudellisen virheen määrittämättä jättäminen – Tutkimatta jättäminen
      (EY 225 artikla; yhteisöjen tuomioistuimen perussäännön 58 artiklan ensimmäinen kohta; yhteisöjen tuomioistuimen työjärjestyksen
            112 artiklan 1 kohdan c alakohta)
      3.        Henkilöstö – Kanne – Oikeussuojan tarve – Kumoamiskanne, joka kohdistuu palvelukseen ottamiseen ja jonka on nostanut sellainen
            kantaja, jota ei ole otettu palvelukseen
      (Henkilöstösääntöjen 90 ja 91 artikla)
      4.        Henkilöstö – Asianomaiselle vastainen päätös – Hakemuksen hylkääminen – Perusteluvelvollisuus – Perustelujen puutteellisuuden
            korjaaminen oikeudenkäyntimenettelyn aikana – Edellytykset
      (EY 253 artikla; henkilöstösääntöjen 25 artiklan toinen alakohta ja 90 artiklan 2 kohta)
      5.        Henkilöstö – Sopimussuhteiset toimihenkilöt – Palvelukseen ottaminen – Hakijoiden soveltuvuuden arviointi – Valintalautakunnan
            harkintavalta – Tuomioistuinvalvonnan rajat
      (Henkilöstösääntöjen liite III; muuta henkilöstöä koskevien palvelussuhteen ehtojen 82 artikla)
      6.        Henkilöstö – Kanne – Vahingonkorvauskanne – Kanteen kohteena olleen lainvastaisen toimen kumoaminen – Riittävä korvaus
      (Henkilöstösääntöjen 91 artikla)